**РАЙОННА ИЗБИРАТЕЛНА КОМИСИЯ – МОНТАНА**

**ПРОТОКОЛ № 11/01.09.2022 г.**

Днес, 01.09.2022 г. в 17.10 часа, в гр. Монтана, РИК – Монтана проведе единадесетото си заседание. На него присъстваха:

|  |  |  |
| --- | --- | --- |
| **№** | **Име Презиме Фамилия** | **Присъствие** |
| 1 | Пламка Христова Григорова | Да |
| 2 | Цена Замфирова Димитрова | Да |
| 3 | Камелия Александрова Илиева | Да |
| 4 | Румен Димитров Гоцов | Да |
| 5 | Петко Кирилов Петков | Да |
| 6 | Нанси Борисова Борисова | Да |
| 7 | Петя Найденова Гачовска - Томова | Да |
| 8 | Петя Петрова Кирилова | Да |
| 9 | Диана Иванова Иванчева | Да |
| 10 | Даниела Вескова Николаева | Да |
| 11 | Мартин Петров Конов | Да |
| 12 | Димитранка Евстатиева Калейнска | Да |
| 13 | Елена Иванова Викторова | Да |

Председателят на РИК – Пламка Григорова, откри заседанието. Прочете проекта за дневен ред на РИК, а именно: Заседанието се проведе при следния дневен ред:

1. **Промяна в кандидатската листа на ПП „ГЛАС НАРОДЕН“, изразяваща се в заличаване регистрацията на кандидат за народен представител и промяна на регистрираната кандидатска листа в изборите за народни представители на 02 октомври 2022г.**
2. **Определяне на реда за извършване на промени в съставите на СИК от Районна избирателна комисия Дванадесети изборен район Монтана при произвеждане на изборите за народни представители на 02 октомври 2022 г.**
3. Разни

**1.По т.1.** от дневния ред докладва Пламка Григорова относно **Промяна в кандидатската листа на ПП „ГЛАС НАРОДЕН“, изразяваща се в заличаване регистрацията на кандидат за народен представител и промяна на регистрираната кандидатска листа в изборите за народни представители на 02 октомври 2022г.**

Проектът на Решение беше подложен на поименно гласуване.

Решението беше прието с пълно мнозинство от 13 гласа „ЗА”,

РЕШЕНИЕ  
№ 67-НС от 01.09.2022 г.

**ОТНОСНО: Промяна в кандидатската листа на ПП „ГЛАС НАРОДЕН“, изразяваща се в заличаване регистрацията на кандидат за народен представител и промяна на регистрираната кандидатска листа в изборите за народни представители на 02 октомври 2022г.**

         Постъпила е декларация от Райна Сашова Ангелова, в качеството й на регистриран кандидат за народен представител в кандидатската листа на ПП „ГЛАС НАРОДЕН“, под номер 3 - ти, с което декларира отказ от регистрацията си.

         Декларацията е подадена в срока предвиден в чл. 258, ал. 5 от ИК и Решение № 1229 от 11.08.2022 г. на ЦИК.

       В предвидения  срок е  постъпило предложение от ПП „ГЛАС НАРОДЕН“, регистрирана с Решение № 1285 от 16.08.2022г. на ЦИК, представлявана от Светослав Емилов Витков.

           Предложението е заведено под вх. № 83/01.09.2022г. Към него е представена декларация от кандидата за народен представител - Васил Петров Димитров.

          Предвид гореизложеното и на основание чл. 72, ал.1, т. 8 и т. 9, чл. 258, ал.5, предложение второ и ал. 6 от ИК и т.24 т. 25 от Решение № 1229-НС/11.08.2022 г. на ЦИК, Районна избирателна комисия – Монтана.

**РЕШИ:**

1. ЗАЛИЧАВА регистрацията на Райна Сашова Ангелова, като кандидат за народен представител в изборите за народни представители на 2 октомври 2022 г., под номер 3 - ти от листата на ПП „ГЛАС НАРОДЕН“, регистрирана с Решение № 32 – НС/22.08.2022 г. на РИК-Монтана.
2. Анулира издаденото удостоверение.
3. **РЕГИСТРИРА**кандидат за народен представител, предложен от ПП „ГЛАС НАРОДЕН“, за участие в изборите за народни представители на 2 октомври 2022 г. в 12 МИР – МОНТАНА, както следва:

***ВАСИЛ ПЕТРОВ ДИМИТРОВ***

1. Лицето по т.3 да се впише в Регистъра на кандидатите за народни представители по чл. 253, ал.1 от ИК под № 3 и да се издаде удостоверение за регистрация на кандидат за народен представител по чл. 72, ал.1, т.8 от ИК.

     Решението може да се обжалва пред Централната избирателна комисия в срок до три дни от обявяването му.

   2. **По т. 2** от дневния ред докладва Пламка Григорова относно **Определяне на реда за извършване на промени в съставите на СИК от Районна избирателна комисия Дванадесети изборен район Монтана при произвеждане на изборите за народни представители на 02 октомври 2022 г.**

Проектът на Решение беше подложен на поименно гласуване.

Решението беше прието с пълно мнозинство от 13 гласа „ЗА”,

**РЕШЕНИЕ № 68 - НС от 01 септември 2022 г.**

**ОТНОСНО:** **Определяне на реда за извършване на промени в съставите на СИК от Районна избирателна комисия Дванадесети изборен район Монтана при произвеждане на изборите за народни представители на 02 октомври 2022 г.**

Районна избирателна комисия Дванадесети изборен район Монтана е компетентният орган, който упражнява цялостен контрол върху дейността на секционните избирателни комисии, в това число сформирането, назначаването и извършването на последващи промени в съставите на секционните избирателни комисии на територията на многомандатен избирателен район Монтана. С оглед осъществяване на дейностите по прилагане на кодекса и свързаните с него нормативни актове и с цел правилното функциониране и обезпечаване на законосъобразния състав  на СИК, Районна избирателна комисия счита, че последващи предложения за промени в назначените състави на СИК следва да се правят от упълномощени представители на партиите и коалициите, след извършена проверка в системата ГРАО на съответната община, след което да бъдат представени в РИК - Монтана.

Предвид гореизложеното и на основание чл. 72, ал. 1, т. 1, т. 2, т. 4 и т. 5 от Изборния кодекс, Районна избирателна комисия Монтана

**РЕШИ:**

1. Политическите партии и коалиции, имащи право на представителство в СИК, представят предложенията за промени в състава на СИК , като редът е същия както при представяне на първоначално назначените членове на СИК, като от заменения член на СИК следва да бъде представено заявление за съгласие, неразделна част от настоящото решение.
2. Предложените лица се проверяват в системата ГРАО от служител на съответната община за точно съответствие на имената с посочения единен граждански номер (ЕГН).
3. Предложенията за промени в съставите на СИК, след извършена проверка по т.2 от настоящето решение, следва да бъдат представени в Районната избирателна комисия - Монтана.
4. Приема и утвърждава Образец на таблица (във формат *EXCEL*), приложение към настоящото решение, в която следва да се подава информация от съответната партия или коалиция за предложените промени в съставите на СИК

Настоящото решение може да бъде оспорено пред Централната избирателна комисия в тридневен срок от обявяването му.

|  |
| --- |
|  |
| **3. По т.3** от дневния ред Разни бяха дискутирани текущи организационни въпроси. |

  След изчерпване на дневния ред, заседанието беше закрито в 17:50 часа, на 01.09.2022г.

**ПРЕДСЕДАТЕЛ:**

Пламка Христова Григорова

**СЕКРЕТАР:**

Румен Димитров Гоцов